section_heading: Armand kao smrtnik
paragraph_text: Rođen je s imenom Andrej u Rusiji, u obitelji lovca Ivana. Još u ranoj mladosti pokazao je talent za umjetnost, pa su ga svećenici u pravoslavnoj crkvi zaposlili da slika njihove religiozne ikone. Bili su toliko impresionirani Armandovim radom da su mu rekli da posjeduje poseban Božji dar. No, s vremenom rasla je napetost između Ivana i svećenika. Prekretnica se dogodila kad su svećenici odlučili zakopati Armanda živog u grobnicu kako bi slikao do smrti. Razbješnjen, otac mu je rekao da ode slikati za princa Michaela, vladara njihove provincije. Međutim, na putu do tamo, grupa je napadnuta, a Armanda su odveli kao roba. Ukrcali su ga na brod za Konstantinopol gdje je trebao biti prodan. Za to vrijeme, Armand je doživio gubitak pamćenja radi emocionalnih i psihičkih trauma koje je proživio, te je zaboravio sve o sebi i svom rodnom kraju. Tu ga kupuje vampir Marius i odvede u svoje prihvatilište. Kroz sljedeće 2-3 godine Armand i Marius razviju blizak, seksualni odnos.